tomron87/hebrew-wikipedia-sentences-corpus huggingface dataset:
Proud Mary הוא שיר של להקת הרוק האמריקאית קרידנס קלירווטר רבייבל, שנכתב על ידי הסולן והגיטריסט ג'ון פוגרטי.
השיר שוחרר כסינגל בינואר 1969 על ידי חברת Fantasy Records והופיע באלבום האולפן השני של הלהקה, Bayou Country.
השיר היה להיט בארצות הברית, והגיע למקום ה-2 בבילבורד הוט 100 במרס 1969, והיה בכך הראשון מבין חמישה סינגלים של הלהקה שהגיעו למקום השני.
בראיון משנת 1969 אמר פוגרטי שכתב את השיר תוך יומיים לאחר שחרורו משירות צבאי במשמר הלאומי של ארצות הברית.
בשיר, הזמר עוזב עבודה טובה וקבועה, יוצא להפליג על ספינת הנהר ונפרד מהעיר.
רק כשהסירה עוזבת את המעגן, הוא רואה את "הצד הטוב של העיר" אך המחזה כבר רחוק מחייו.
על הסירה ובנהר, מוצא הזמר הגנה מפני רשויות החוק וגם סעד ממכאוביו של מעמד הפועלים וזאת מנדיבות ליבם של האנשים הפשוטים, התורמים בשמחה גם אם אין להם כסף.
מרי הגאה, הידועה יותר בשם מרי אליזבת, הייתה ספינת נהר אמיתית שנמל הבית שלה היה בממפיס, טנסי.
"מרי הגאה" הפליגה לאורך נהר המיסיסיפי משנת 1928 ועד 1978.
השיר הוקלט על ידי ג'ון פוגרטי (גיטרה ראשית), טום פוגרטי (גיטרת קצב), סטו קוק (בס) ודאג קליפורד (תופים) באולפני RCA בהוליווד, קליפורניה.
באפריל 1969, סולומון ברק הוציא גרסה משלו לשיר.
ברק ערבב גוספל ומוזיקת קאנטרי כדי לתת לו נופך של מוזיקה שחורה.
שיר זה החזיר את ברק לרשימת ה-R&B Top 20 בארצות הברית.
בינואר 1971, אייק וטינה טרנר הוציאו את השיר כסינגל השני מתוך אלבומם Workin' Together.
הביצוע שלהם שונה מאוד מהמקור, אבל הוא גם הפך לאחד מהשירים המוכרים ביותר של טינה טרנר.
השיר מתחיל בטון איטי וחונק בו טינה מציגה את השיר ומזהירה את הקהל שהיא והלהקה יתחילו אותו "נחמד וקל" ויסיימו אותו "נחמד ומחוספס".
הסינגל הגיע למקום הרביעי במצעד הבילבורד הוט 100 ב-27 במרץ 1971, שנתיים אחרי שהמקור שלCreedence Clearwater Revival הופץ.
השיר זיכה את הצמד בפרס גראמי לביצוע הרית'ם אנד בלוז הווקאלי הטוב ביותר ללהקות והפך למרכיב עיקרי בכל ההופעות החיות שלהם.
גרסאות חיות של השיר שוחררו באלבומים Live at Carnegie Hall (1971) ו-Live In Paris (1971).
השיר המשיך להיות חלק מהותי מהופעותיה של טינה גם בקריירת הסולו שלה.
ב-1988 נכללה גרסה חיה באלבום Tina Live in Europe.
גרסה חיה נוספת שוחררה ב-2009 באלבום Tina Live.
הוא הוקלט ב-21 במרץ 2009 בארנהם, הולנד כחלק מסיבוב ההופעות ה-50 של טרנר.
טינה גם ביצעה דואטים של "מרי הגאה" עם ביונסה ושר.
אלביס פרסלי החל לשלב את השיר בהופעות החיות שלו בשנת 1970. הגרסה של פרסלי מופיעה בסרט הקונצרטים שלו מ-1972 Elvis on Tour, ובאלבומי ההופעות החיות שלו On Stage (1970) וההופעה במדיסון סקוור גארדן (1972).
פרינס ביצע קטע של "מרי הגאה" במהלך מופע המחצית של הסופרבול ב-2007.
psychodalic academy הוא שמו של אלבום-אוסף שעשה אמן הטראנס אבי שמיילוב, הידוע גם כאסטריקס.
האלבום יצא תחת לייבל הטראנס הישראלי hommega בשנת 2005 ועזר לקדם את הלייבל בכלל ואת האמנים בפרט.
הדיסק הראשון כלל רמיקסים שעשה אבי שמיילוב ליוצרים שונים מהלייבל בנוסף לטרק חדש שעשה בשביל האלבום (לטרק קוראים follow me והוא מושפע מסגנון הטראנס פסיכומלודי).
הדיסק השני כולל טרקים שונים של יוצרים מהלייבל שנבחרו על ידי מנהל הלייבל אייל ינקוביץ', בנוסף לטרק חדש שעשה אבי שמיילוב לאלבום (הטרק נקרא chaos ונעשה בשיתוף התקליטן המוביל בארץ, גייא סלמה)
טרק ראשון-follow me(מאת אבי שמיילוב).
טרק ראשון-chaos(מאת אבי שמיילוב וגיא סלמה)
PubMed הוא מאגר מידע ביבליוגרפי העוסק בתחומי מדעי החיים, מדעי הרפואה והמקצועות הפרא-רפואיים.
המאגר מכיל רישום ביבליוגרפי של רובם הגדול של המאמרים המדעיים בתחומים אלו שפורסמו החל משנות החמישים של המאה העשרים ולעיתים גם מאמרים ישנים יותר, בכל השפות.
PubMed היא חלק ממיזם NCBI של ממשלת ארצות הברית.
רשומת PubMed כוללת את שם המאמר, שמות הכותבים, תאריך הפרסום, שם כתב העת, הגיליון והעמוד, רשימה של הנושאים המופיעים בו (מבוסס על תזאורוס המכונה MeSH), וכן תקציר (למאמרים שפורסמו לאחר 1969).
המאמרים עצמם אינם נמצאים במאגר, אך אם המאמר פורסם בכתב עת אלקטרוני המאגר יקשר למקור המקוון.
מאגר PubMed Central מכיל טקסטים מלאים של מאמרים מדעיים בנושא ביורפואה ומדעי החיים.
המאגר מכיל, נכון לנובמבר 2016, כ-4,100,000 פריטים – ובכלל זה מאמרים, כתבות, מאמרי מערכת ומכתבים.
Pseudomonas הוא סוג של חיידקים גראם-שליליים בצורת מתג, המשתייך למערכת פרוטאובקטריה (חיידקים ארגמניים).
חיידק זה זקוק לחמצן על מנת לייצר אנרגיה.
ל-Pseudomonas יש שוטון המאפשר תנועה.
קיימים מינים ששיוכם לקבוצה מסוימת אינו ברור (Incertae sedis).
עיקר החולים בסיכון הנגועים בחיידק ה-Pseudomonas, הם כאלו הסובלים מחולשה של מערכת החיסון ומאושפזים בבית החולים.
הזן הפתוגני העיקרי הוא P.
aeruginosa, אשר מצוי במקורות מים ומשטחים בטבע, אך מזהם גם משטחים מלאכותיים.
חיידקי הפסאודומונס ידועים כמאלחים פסי ייצור ומים מינרליים.
פילי המאפשר הדבקות לתא בגוף המאחסן, קפסולה להגנה מפני פאגוציטוזיס.
וייצור של מספר רב של טוקסינים, חלקם מפרקים את החומר החוץ תאי, וחלקם מוזרקים לתוך תאים.
זיהומים מקומיים: בעין, באוזן ובעור.
זיהומים כליליים: אלח דם, דלקת ריאות, אנדוקרדיטיס ודלקת קרום המוח.
תרבית, בדרך כלל על אגר מקונקי
קשה למצוא אנטיביוטיקה מתאימה, בשל היווצרות מהירה של מוטציות.
מאחר שמדובר בחולים עם מערכת חיסון מוחלשת יש לתת מספר אנטיביוטיקות ביחד כמו aminoglycoside - anti pseudomonal beta lactams ביחד עם quinilon.
PsycINFO הוא מאגר מידע ביבליוגרפי העוסק בתחום הפסיכולוגיה.
הוא כולל תקצירים ורישומים ביבליוגרפיים של למעלה מ-2.5 מיליון פרסומים מדעיים.
הפרסומים מתועדים בו באופן שיטתי החל משנת 1800, אך חלק מהמאמרים הוא מהמאה ה-18 ומהמאה ה-17. הפקת המאגר ועדכונו מדי שבוע מבוצעים על ידי האגודה האמריקאית לפסיכולוגיה (APA), והוא מופץ כחלק מהמאגר "APA PsycNET".
78% מהמאגר כוללים מאמרים מכתבי עת מדעיים, מתוכם 98% הם מאמרים מכתבי עת שעברו ביקורת עמיתים.
4% מהמאגר הם ספרים, 7% הם פרקים מתוך ספרים, ו-11% הם תזות (מתוך מאגר הדיסרטציות "Dissertation Abstracts International").
המאגר כולל פרסומים מדעיים מ-49 מדינות, וכתבי עת ב-29 שפות.
מפתח המאמרים כולל מונחים מתוך אגרון (תזאורוס, נרדפון) של מונחים ומילות מפתח פסיכולוגיים.
המאגר מהווה גרסה אלקטרונית למפתח המאמרים "Psychological Abstracts", שהודפס מדי חודש במשך שמונים שנה, וכלל את התקצירים של המאמרים שהופיעו במשך החודש.
בשנת 2000 הוכללה במאגר האלקטרוני "PsycINFO" גם גרסת ה-CD-ROM של מפתח המאמרים "Psychological Abstracts", שנקראה "PsycLIT".
הדפסת מפתח המאמרים הופסקה ב-2006, במקביל להתבססות מאגר המידע האלקטרוני "PsycINFO".
Pseudomonas stutzeri (תעתיק עברי: פסאודומונס סטוטזרי) הוא מין של חיידק גראם שלילי בצורת מתג, מסוג Pseudomonas, שתואר לראשונה על ידי אלברט סטוטזר ורוברט בורי בשנת 1895.
אורכו 1-3 מיקרומטר ורוחבו 0.5 מיקרומטר, בעל יכולת תנועה (חד שוטון) בעל מטבוליזם נשימתי.
חמצן משמש לו כקולט אלקטרונים סופי, אך החיידק מסוגל להשתמש גם בחנקן.
החיידק נמצא במקורות שונים כגון: קרקע, מים (מתוקים, ים) ודגימות קליניות כגון נוזל מוחי שדרתי.
המושבות שלו הן בעלות מראה יבש ומקומט, חלקן בעלות גוון אדמדם.
מראה המושבה משתנה (נעשית חלקה, רירית וחיוורת) לאחר העברות חוזרות.
אוקסידאז וקטאלאז חיובי, מחזר ניטרט, מפרק עמילן, חסר את האנזים ג'לטינאז.
אינו מייצר פיגמנט פלואורסצנטי, תכונה זו מבדילה אותו משאר מיני Pseudomonas.
טמפרטורת גידול אופטימלית היא 35 מעלות צלזיוס.
Psychonauts (בתרגום חופשי: פְּסִיכוֹנַאוּטִים) הוא משחק וידאו, שפותח על ידי חברת Double Fine והיוצר טים שייפר.
הוא יצא בשנת 2005, והופץ על ידי חברת Majesco.
קיימות גרסאות של המשחק למחשב, לפלייסטיישן 2 ולאקס-בוקס.
המשחק עוסק בילד בשם רזפוטין, המכונה רז, בעל כוחות טלפתיים.
רז מצטרף למחנה קיץ של ילדים טלפתיים כמוהו, במטרה להפוך לפסיכונאוט (Psychonaut) - מרגל בעל כוחות טלפתיה.
במהלך המשחק רז לומד להכיר וליישם כוחות טלפתיים שונים (כגון ריחוף, בלתי נראות וטלקינזיס), ונכנס לתוך מוחות של אחרים (עולמות מנטליים דמיוניים שבנויים לפי מחשבותיהם - למעשה כמו שלבים שונים במשחק).
בתוך המוחות האלו הוא מוצא סודות, מתקן בעיות נפשיות ונעזר במידע שהוא משיג כדי להתקדם במשחק.
למרות הביקורות הטובות להן זכה, מכירות קמעונאיות של המשחק היו נמוכות.
ב-2012, לאחר שהסתיים חוזה ההפצה המקורי, החלה Double Fine לשווק את המשחק בפלטפורמות דיגיטליות חדשות, והמשחק זכה לפופולריות וצבר עדת מעריצים משמעותית.
מכירותיו של המשחק בפלטפורמות דיגיטליות הגיעו ליותר ממיליון עותקים בין השנים 2010–2015.
משחק המשך בשם Psychonauts in the Rhombus of Ruin יצא לאור בשנת 2017. משחק נוסף בסדרה, Psychonauts 2, יצא בשנת 2021.
רזפוטין "רז" אקואטו - הוא הגיע ממשפחה של פעלולני קרקס, וכנגד רצונו של אביו, ברח מהקרקס כדי להפוך לפסיכונאוט.
עקב קללה שהוטלה על משפחתו, בכל פעם שהוא נכנס למים עמוקים, יד גדולה נשלחת משם ומנסה להטביע אותו.
לילי זאנוטו - בתו של ראש הפסיכונאוטים.
דוגן בול - ילד נמוך ושתקן.
הוא מסתובב עם כובע אלומיניום כדי למנוע מעצמו לפוצץ את ראשי הסובבים אותו.
סשה ניין - פסיכונאוט קר ומחושב.
העולם המנטלי שלו הוא קובייה אפורה וגדולה, שמסמלת את השליטה העצמית שלו.
היא אוהבת אופנה ומסיבות, והעולם המנטלי שלה הוא מסיבת ריקודים גדולה.
היא מלמדת את רז להשתמש בכוח ה-Levitation.
המאמן מורסיו אוליאנדר - פסיכונאוט.
הוא אחד האנטגוניסטים של המשחק, והוא מתואר כחייל (לשעבר) שמנסה ליצור משמעת צבאית אצל הילדים.
העולם המנטלי שלו הוא שדה קרב ענקי, בו הילדים עוברים אימונים.
פורד קרולר - פסיכונאוט זקן שנחשב לפי רז למנהיג הגדול ביותר שאי פעם היה לפסיכונאוטים, עד שקרב טלפתי בעברו שבר את התודעה שלו והשאיר אותו עם מספר אישיויות שונות (טבח, סייר, אדמירל, מנקה).
רק כשהוא קרוב למקור של פסיטאניום (Psitanium) הוא שפוי בדעתו.
פרד בונאפרטה - נלחם במוחו נגד נפוליאון בשביל לשלוט על גופו.
העולם המנטלי שלו הוא משחק קופסה ענקי שמדמה את קרב ווטרלו, אותו הוא משחק נגד נפוליאון.
אדגר טגלי - אמן ספרדי שאובססיבי לגבי קרבות שוורים, אחרי סיפור אהבה שכשל.
העולם המנטלי שלו הוא רחוב ספרדי ששור גדול כל הזמן רץ בו, שמכיל אלמנטים של משחקי קלפים ושל התאבקות.
גלוריה - שחקנית לשעבר בעלת רגשות הפכפכים, שאיבדה את כישרונה ואהדתה אחרי בגלל ביקורות.
העולם המנטלי שלה הוא תיאטרון בו גרסה בדיונית שלה משתתפת, ובו יש מבקר מרושע שגם פועל בחשאי כדי להרוס את התיאטרון.
בויד - מאבטח שמוחו מלא בתאוריות קונספירציה.
הוא כל הזמן ממלמל, ועולמו המנטלי הוא שכונת פרברים רגילה שמעוקמת ומפותלת מסביב לעצמה (כמו תאוריות קשר), ותושביה הם כולם סוכנים שמתחזים לאנשים רגילים.
דוקטור לובוטו -רופא שיניים לשעבר ואחד האנטגוניסטים.
במעבדה שלו הוא מוציא לילדים את המוחות בעזרת אבקת עיטוש ומכניס את המוחות לתוך טנקים טלפתיים.
דג החכאי לינדה - עוזר לרז להגיע לבית המשוגעים דרך האגם שמפריד ביניהם.
עולמו המוחי של הדג הוא עיר חכאים בשם Lungfishopolis, בה רז נחשב למפלצת בגלל גודלו העצום ביחס לתושבים ולבניינים.
בתחילת המשחק, רז (שברח מהקרקס בו גדל) מתגנב למחנה אך נתפס בידי הפסיכונאוטים שמדריכים את הילדים במחנה.
אף על פי שבהתחלה הם מנסים לגרש אותו, המאמן אוליאנדר מרשה לו להשתתף באימונים פשוטים בתוך מוחו של המאמן, להם הוא קורא Basic Braining (דומה ל-Basic Training).
האימונים האלו מהווים מעין שלב טוטוריאל למשחק, ומלמדים את השחקן איך לבצע פעולות בסיסיות במשחק (קפיצה כפולה, טיפוס, לחימה).
אחרי שרז גומר את האימונים בהצלחה, הסוכן סשה מתעניין ביכולותיו ובוחן אותו (במוחו שלו ובמוחו של רז).
כשרז במוחו שלו, הוא רואה בראש מגדל רופא, דוקטור לובוטו מנסה להוציא את מוחו של אחד מהילדים האחרים, דוגן.
מחסום מחשבתי מונע ממנו להתקדם (לא ניתן לעבור אותו לפני שרז לומד כוח חדש).
כאשר רז יוצא ממוחו וחוזר למציאות, הוא מגלה שדוגן אכן איבד את מוחו, אף על פי ששהסוכנים האחרים לא שמים לב להבדל.
אחרי שרז לומד את כוח הריחוף (יצירת כדור אנרגיה שעליו הוא יכול לקפוץ ולדאות), הוא עובר את המחסום המחשבתי ומגלה שדוקטור לובוטו, בפקודתו של המאמן אוליאנדר, מוציא מוחות לילדים ומכניס אותם לתוך טנקי מוות טלפתיים.
רז שומע שהסוכנים סשה ומיה יצאו למשימה הרחק מהמחנה (למעשה זו מלכודת שטמן להם המאמן אוליאנדר), לא מצליח למצוא את המאמן, ומגלה שלילי היא הקורבן הבא שיילקח על ידי הדוקטור.
הוא מגלה גם שאת הילדים הוא לוקח לבית המשוגעים שקרוב למחנה.
רז גם מדבר עם עובד המחנה פורד קרולר ומגלה שהוא למעשה שפוי ואחראי על המחנה.
אף על פי שהוא לא יכול לעזור לו ישירות, הוא נותן לו פיסת בייקון שבעזרתה רז יכול לתקשר איתו בכל פעם בה הוא (השחקן) נתקל בקשיים.
לאחר מכן, רז עוזר לדג חכאי מוטנטי לחזור למצבו הרגיל (אוליאנדר השתמש בכוחותיו הטלפתיים כדי למנוע מאחרים להגיע לבית המשוגעים), ונעזר בדג כדי לחצות את האגם ולהגיע לבית המשוגעים.
הוא פוגש במשוגעים הבודדים שנשארו שם ועוזר להם להתגבר על בעיותיהם הנפשיות.
בתמורה, הם עוזרים לו להגיע למעבדתו של דוקטור לובוטו, שנמצאת בראש המבנה.
כשהוא מגיע לשם הוא מגלה שהמאמן והדוקטור תפסו את סשה, מיה ולילי והוא משחרר אותם.
הם נלחמים ביחד בדוקטור ובמאמן (במהלך הקרב דוקטור לובוטו נופל מהמגדל).
לבסוף הבניין מתמוטט וכולם מלבד המאמן אוליאנדר ורז מאבדים הכרה.
המאמן מעביר את מוחו לתוך אחד מהטנקים, ונלחם ברז.
רז מביס אותו, אבל אחרי הקרב אוליאנדר משליך עליו כמוצא אחרון אבקת סופר-עיטוש (מהסוג שבו השתמש הדוקטור) שגורמת לרז לעטש את מוחו החוצה.
רז, בלית ברירה, נאלץ להשתמש בטלקינזיס כדי להזיז את מוחו שלו לתוך המכל שבטנק, ושם הנפשות של המאמן אוליאנדר ושל רז מתאחדות.
רז מוצא את עצמו בעולם מוחי ("קרקס הבשר"), שמשלב את סיוטיו מחייו עם אביו הלהטוטן עם סיוטיו של המאמן, שאביו היה קצב.
הוא מוצא את דמותו המחשבתית של "אוֹלי הקטן", גרסה צעירה של אוליאנדר, ועוזר לו לעבור את המכשולים שבדרכו - כולל לחימה בגרסאות מרושעות של אביו של אוליאנדר ושל אביו שלו.
אחר כך, אביו האמיתי של רז מופיע ומגלה לו שגם הוא טלפת חזק.
הוא מסביר לו שהוא ניסה למנוע מרז לאהוב את כוחותיו הטלפתיים כדי להגן עליו, ומביס בקלות את הגרסה המרושעת שלו.
בעקבות זאת, מכיוון שמוחותיהם של המאמן אוליאנדר ושל רז עדיין מחוברים, מופיע יצור מעוות שמורכב משילוב של האבות של שניהם.
רז מצליח לנצח אותו, בעזרת כוחותיו של אביו האמיתי.
מוחותיהם של רז ושל המאמן נפרדים וכל אחד מושב לגופו המקורי.
בסיום המשחק, בזמן שהילדים האחרים מקבלים בחזרה את מוחותיהם, הסוכנים ואביו מכריזים עליו בתור פסיכונאוט רשמי.
בזמן שהוא עוזב את המחנה, מגיעה ידיעה שאביה של לילי -מפקד הפסיכונאוטים- נחטף.
המשחק נגמר כשרז, לילי ושאר הפסיכונאוטים יוצאים לחלץ אותו (קליף האנגר).
בשנת 2015, הכריז שייפר על קמפיין מימון המונים כדי לגייס כסף לפיתוח משחק ההמשך, Psychonauts 2. הקמפיין זכה להצלחה וגייס כ-3.8 מיליון דולר תוך 38 ימים.
חלק מצוות הפיתוח של המשחק הראשון חזר לפתח את משחק ההמשך, לצד הצוות הקיים של חברת Double Fine.
באותה שנה, הכריזה החברה על משחק המשך נוסף, Psychonauts in the Rhombus of Ruin.
המשחק יצא לאור ב-2017 לקונסולת הפלייסטיישן 4. זהו משחק מציאות מדומה הממשיך את עלילת המשחק הראשון.
חברת מיקרוסופט רכשה את חברת Double Fine בשנת 2019, וכן את זכויות ההפצה של Psychonauts 2 תמורת 13.2 מיליון דולר.
החברה הכריזה כי המשחק ייצא לאור בשנת 2021. Psychonauts 2 יצא ב-25 באוגוסט 2021 בגרסאות לווינדוס, פלייסטיישן 4, Xbox One ו-Xbox Series X/S.
המונח psychological refractory period (ובקיצור: PRP) מתייחס בנוירופסיכולוגיה לפרק הזמן שבו תגובה לגירוי שני מואטת באופן מובהק משום שהגירוי הראשון עדיין נמצא בשלבי עיבוד.
לעיכוב כזה בזמן תגובה, כשאדם נדרש לחלק קשב, יש השפעות שליליות שניכרות בתחומי מחקר רבים.
ניתן לעשות שימוש בתופעת ה-PRP כדי לחקור תהליכים הדורשים חלוקת קשב כגון קריאה בקול, שימוש בשפה או נהיגה ודיבור בטלפון בו-זמנית.
היחסים שבין תופעת ה-PRP לבין אישיות, גיל וצריכת אלכוהול וקפאין הם מושא למחקר גם כן.
תופעת ה-PRP היא תוצר של פרדיגמה בה שני גירויים שונים מוצגים זה אחר זה במהירות, כאשר נדרשת תגובה מהירה לכל אחד מהם.
הפרדיגמה שתוצג לשם הדגמה היא של מודל צוואר הבקבוק (central bottleneck model) המסביר את תופעת ה-PRP.
ישנם מודלים שונים המסבירים תופעה זו שיוצגו בהמשך.
זהו משך הזמן מרגע הצגת הגירוי ועד לרגע בו הוא נתפש ומעובד.
למען הפשטות, בפרדיגמה הבסיסית שמוצגת כאן אנו מניחים שזמן העיבוד התפישתי זהה לכל אחד משני הגירויים.
זהו משך הזמן מרגע הצגת הגירוי הראשון ועד לרגע הצגת הגירוי השני.
בפרדיגמה זו, המשתנה SOA משמש כמשתנה הבלתי תלוי.
זהו משך הזמן מרגע שהגירוי נתפש ועובד ועד הרגע בו הנבדק מגיב.
במהלך הזמן הזה המערכת הקוגניטיבית בוחרת את התגובה המתאימה לגירוי שנתפש.
לדוגמה, אם יתבקש הנבדק ללחוץ על מקש הרווח כשהוא מבחין בריבוע כחול, זמן בחירת התגובה יהיה משך הזמן מרגע שהנבדק הבחין בריבוע כחול ועד לרגע בו התחיל להזיז את ידו לעבר מקש הרווח.
זהו משך הזמן מרגע שהנבדק החליט על התגובה המתאימה ועד לרגע השלמת ביצועה.
זמן התגובה לגירוי הראשון- סכום הזמנים של שלושה שלבים: העיבוד התפישתי, בחירת התגובה וביצוע התגובה.
זמן התגובה לגירוי השני- סכום הזמנים של ארבעה שלבים: העיבוד התפישתי, העיכוב בעיבוד, בחירת התגובה וביצוע התגובה.
שלב העיכוב בעיבוד (Delay) יכול לקבל ערכים חיוביים (להאריך את זמן התגובה לגירוי השני) או את הערך 0 (לא להשפיע על זמן התגובה לגירוי השני), כתלות במשתנה SOA.
משום שמשתנה זמן התגובה לגירוי השני תלוי ב-SOA (המשתנה הבלתי תלוי), זהו המשתנה התלוי בפרדיגמה זו.
להלן דוגמה לפרדיגמה ניסויית של PRP.
המטלה הראשונה דורשת מהנבדק ללחוץ על מקש האות 'מ' במקלדת באמצעות האצבע הימנית כאשר על המסך מופיע ריבוע ירוק.
המטלה השנייה דורשת מהנבדק ללחוץ על מקש האות 'ה' במקלדת באמצעות האצבע השמאלית כאשר על המסך מופיעה הספרה '3', וללחוץ על האות 'ב' באמצעות האמה השמאלית כאשר על המסך מופיעה הספרה '4'.
לאורך מספר ניסיונות, הזמן שבין הופעת הגירוי של המטלה הראשונה לבין הופעת אחד מהגירויים של המטלה השנייה (SOA) משתנה.
כך לדוגמה, ערך המשתנה SOA יהיה לעיתים 150 מ"ש ולעיתים 1000 מ"ש.
זמן התגובה למטלה השנייה יהיה ארוך יותר כאשר ה-SOA יעמוד על 150 מ"ש מאשר הוא יעמוד על 1000 מ"ש.
משתנה העיכוב בעיבוד (Delay) מתאפס דווקא כאשר ה-SOA הוא ארוך ולא קצר.
PubChem הוא בסיס נתונים כימי ענק המכיל גם מידע אודות ההשפעות הביולוגיות של החומרים על אורגניזמים.
המאגר מנוהל על ידי המרכז הלאומי למידע ביוטכנולוגי (NCBI) של ארצות הברית, שהוא חלק מהמכונים הלאומיים לבריאות (NIH).
המאגר הועלה לאוויר בשנת 2004, והוא נגיש לציבור הרחב, ללא עלות, באמצעות אתר האינטרנט PubChem.
המאגר מחזיק במידע אודות תרכובות כימיות המכילות עד 1000 אטומים.
נכון ל-29 בדצמבר 2016, מאגר המידע של PubChem מורכב משלושה בסיסי נתונים עיקריים, ובהן: (הערך המספרי מציין את כמות תוצאות החיפוש במאגר)
השפעות ביולוגיות (BioAssay), כ-1.2 מיליון.
מספרי זיהוי בינלאומיים של החומר
תיאור קצר של החומר (מראה, צבע, ריח ועוד)
מידע אנליטי וספקטרלי אודות החומר
השפעות ביולוגיות על האדם והשפעות על בעלי חיים
מידע פרמקולוגי וביוכימי לרבות מנגנוני פעילות ידועים
סטטיסטיקות של נתוני צריכה וייצור עולמיים
חומרי לוואי ומזהמים נפוצים בו
שיטות ייצור סינתטיות של החומר
שיטות דגימה וזיהוי של החומר
סיכונים בטיחותיים (אש, פיצוץ וסביבה)
השפעות של חשיפה ומתן עזרה ראשונה במקרי חשיפה שונים
שיטות פעולה לטיפול במקרה של תאונת הובלה
שיטות לנטרול ופינוי של החומר
מנות חשיפה מריביות לחומר וציוד הגנה אישי נדרש
ריאקטיביות ודפוסי הגבה כימית עם חומרים אחרים
דרישות ממנהל המזון והתרופות האמריקאי
קישור לדף האינטרנט של הערך בוויקיפדיה האנגלית
Pseudomonas aeruginosa הוא חיידק גראם-שלילי, שיכול לגרום למחלות בצמחים, בבעלי חיים ובבני אדם.
aeruginosa הוא פתוגן בעל עמידות רב-תרופתית המזוהה בשל מנגנוני העמידות לאנטיביוטיקה המשוכללים שלו, והמעורב במחלות קשות - הן בזיהומים נוזוקומיים בבתי החולים כדוגמת דלקת ריאות תלוית מנשם (VAP) והן בתסמונות אלח דם שונות.
aeruginosa נחשב לחיידק אופורטוניסט בזיהומים קשים המתרחשים במהלך מחלות קיימות - המשמעותיים שבהם הם סיסטיק פיברוזיס וכוויות חמורות.
הוא נמצא באופן כללי בחולים בעלי כשל חיסוני, אך יכול לתקוף גם אנשים בעלי מערכת חיסון תקינה.
aeruginosa אינו פשוט בגלל העמידות הגבוהה שלו לאנטיביוטיקה.
יכולת האדהזיה (היצמדות) של P.
aeruginosa לרקמות המאכסן היא שלב ראשוני חיוני להמשך הזיהום והפתוגניות שלו.
קיימות לכל הפחות 3 מערכות אדהזינים שונים ל-P.
aeruginosa: פילי מסוג 4, המתווך אדהזיה לרקמות האפיתל של המאכסן; שוטון (פלג'לה), המאפשרת קישור שלו למוצין המצוי בתאים האפיתליאליים; וליבות האוליגוסכרידים (OS) המצויות בתוך הליפופוליסכרידים, המאפשרים קישור שלו לוסת ההולכה הטרנסממברני של סיסטיק פיברוזיס (Cystic Fibrosis Transmembrane conductance Regulator ובקיצור CFTR) בתאים אפיתליאליים.
אדהזיה מתווכת פילי מסוג 4
aeruginosa מערכת פילי מסוג 4 (type IV pili ובקיצור T4P) על פני השטח שלו, שמורכבת מסיבים הומו-פולימרים גמישים המורכבים מהחלבון פילין ובעלי קוטר של 5.2 ננומטר ואורך של 2.5 מיקרומטר.
למערכת הפילי מסוג 4 של P.
aeruginosa יש פונקציות רבות, בהן תנועה על משטחים, יצירת ביופילם, טרנספורמציה של דנ"א, התחמקות ממערכת החיסון, מעבר אותות ואדהזיה.
פגם במערכת הפילי סוג 4 גורמת לירידה בוירולנטיות של P.
למערכת הפילי מסוג 4 יש תפקיד חשוב בהיצמדות לתאים האפיתליאליים של המאכסן, באופן שכ-90% מיכולת האדהזיה של P.
aeruginosa לתאי המאכסן תלויה במערכת זו.
ישנן 2 תת-משפחות למערכת הפילי מסוג 4:
T4aP (type IVa pili) - האדהזין המרכזי בהיצמדות לתאים האפיתליאליים של המאכסן.
הוא יוצר אינטראקציה עם הגליקוספינגוליפידים אסיאלו GM1 ואסיאלו GM2, הנמצאים על פני השטח של התאים האפיתליאליים.
אקסוטוקסין A (Exotoxin A ובקיצור ETA) הוא רעלן בעל פעילות של ADP-ריבוליזציה המעכבת את EF2 (פקטור התארכות 2; חיוני בשלב התרגום לסינתזת חלבונים בתא האיקריוטי).
הוא למעשה מזרז תגובה כימית בין הקואנזים NAD ובין EF-2, כאשר תוצר התגובה הוא ניקוטינאמיד ו-EF-2 הקשור ל-ADP ולריבוז; EF-2 מנוטרל כתוצאה מהתגובה וסינתזת החלבונים מופסקת.
ETA בודד מתרבית של חיידקי P.
ETA הוא רעלן מסוג טוקסין AB ומורכב ממספר דומיינים: דומיין A - בעל פעילות ADP-ריבוזילציה, ודומיין B - המורכב מדומיין בעל יכולת קישור לרצפטור (בקצה האמיני) ומדומיין התקה שאחראי על שינוע דומיין A לתוך התא האיקריוטי.
הביטוי של ETA מושפע ממספר גורמים, בהם ריכוז הברזל בסביבת החיידק וכן מערכת חישת מניין.
הטוקסין נקשר לרצפטורי LRP הממוקמים על פני השטח של תאים אאוקריוטיים רגישים.
לאחר שדומיין A חודר לתא האאוקריוטי, הוא גורם ל-ADP-ריבוזילציה ל-EF2 וכך חוסם מעבר של mRNA בתוך הריבוזום ומעכב סינתזת חלבונים בתא.
aeruginosa מערכת הפרשה מסוג 3 (Type III secretion system או T3SS), באמצעותה הוא מסוגל להחדיר ישירות לתא האאוקריוטי 4 אפקטורים שונים: Exos, ExoT, ExoU ו-ExoY.
מערכת הפרשה מסוג 3 מעורבת, באופן כללי, בדלקות אקוטיות פולשניות.
ברגע שהמערכת אוקטבה על ידי היצמדות לתא האיקריוטי באמצעות פילי או שוטון, היא מפריעה למסלולי מעבר האותות בתא וגורמת ציטוטוקסיות שמתווכת באופן ישיר על ידי האפקטורים של המערכת.
Exos ו-ExoT הם שניהם בעלי דומיין GTPase (GAP) ודומיין ADP-ריבוזילטרנספראז (ADPRT).
פעילות ה-GAP של שניהם מכוונת נגד חלבוני GTPase קטנים החיוניים לארגון שלד התא האקטיני ממשפחת ה-Rho
חלבונים בעלי פעילות ADP-ריבוזילציה, שפעילותם תלויה בקופקטור המצוי בתא האאוקריוטי ונקרא FAS (factor-activating ExoS).
FAS הוא חלבון המשתייך למשפחת החלבונים האוביקוויטיניים 14-3-3, להם פעילויות מגוונות החל מחלבוני פיגום במסלולי העברת אותות בתא וכלה באפופטוזה.
החלבון הראשון שהתגלה כי הוא עובר ריבוליזציה על ידי Exos הוא וימנטין, אחד מסיבי הביניים המרכיבים את המזנכימה.
הסובסטרטים המועדפים על Exos הם Ras, חלבון חשוב המעורב בתהליכי התמיינות, צמיחה והישרדות בתא, וכן חלבונים נוספים המשתייכים למשפחת ה-Small GTPase (בהם למשל Rap, Rac, Rab ועוד), אותם הוא מעכב באמצעות ADP-ריבוזילציה.
בעבר סברו כי ExoT הוא איזופורם מנוון של Exos; הוא חולק במשותף עם Exos כ-76% חומצות אמינו הומולוגיות, אך מסוגל לעשות ריבוזילציה לחלק מהסובסטרטים של Exos בשיעור של 0.2% ביחס ל-Exos.
כאשר חלבוני Crk עוברים ADP-ריבוזילציה, הם מאבדים את יכולת הקישור במעלה הזרם לפקסילין ול-BCAR1, או במורד הזרם ל-DOCK180 ול-C3G, וייתכן שזהו מנגנון אנטי-פאגוציטי שמפעיל P.
בנוסף, ExoT מסוגל לחסום גם את הלוקליזציה של החלבון STX2, ובכך לעכב את הציטוקינזה (חלוקת הציטופלזמה) בתא.
הזרקה של ExoU על ידי החיידק לתא איקריוטי גורמת לציטוטוקסיות מהירה בתא, ולפתלוגיות שונות ובהן נזק לריאות, דלקת מפושטת ותמותה בחיות מודל.
Public היא רשת חנויות קמעונאיות יוונית למוצרי טכנולוגיה, בידור, תקשורת וציוד משרדי שנוסדה בשנת 2005. הרשת שייכת לקבוצת החברות P.
יש לה חנויות ביוון ובקפריסין ומשתפת פעולה עם ספקיות טלפונים ניידים וחברות אלקטרוניקה להפצה בלעדית של מוצריה.
בנוסף, Public מציעה שירות של קניית כרטיסים לתיאטרון, קונצרטים ומופעים בינלאומיים אחרים בטלפון או דרך רשת הסניפים.
Retail World SA החלה לפעול בשוק היווני בנובמבר 2005, והקימה את החנות Public הראשונה שלה במרכז הקניות Mediterranean Cosmos בסלוניקי.
החנות השנייה של הרשת נפתחה בדצמבר 2006 בוולוס, ואילו השלישית נפתחה בספטמבר 2007 בקפריסין.
בדצמבר 2007, הרביעי בסך הכל נפתח בכיכר סינטגמה, בארמון פאלי.
מטה החברה, אליו עבר בספטמבר 2013, ממוקם בקיפיסיה .
לרשת Public חמישים ושלוש חנויות ביוון ובקפריסין.
באטיקה יש להם 16 חנויות.
החנות הראשונה נפתחה בשנת 2007 בכיכר סינטגמה.
בשנת 2010 נפתחו חנויות חדשות בגליפאדה ובקניון אתונה.
הרשת פתחה חנות בקניון המטרו באתונה וב־2013 בגולדן הול.
כמו כן, בחלנדרי, אגיה פראסקבי, ניאה סמירני, ניאה אריתריאה, פריסטרי, זוגרוגרו, אגאלאו, פליאו פסיכו, קורידאלוס ופיראוס.
בשנת 2014 החברה פתחה עוד סניף של החנות חנות בקליתאה.
בשנת 2017 נפתחו שתי חנויות חדשות, אחת בקולונאקי ואחת בשדה התעופה הבינלאומי של אתונה.
בשנת 2007 נפתחה החנות של רשת Public הראשונה בניקוסיה שבקפריסין, בשנת 2009 בלימסול, בשנת 2013 בפאפוס (בתוך קניון kings avenue mall) ובשנת 2016 בלרנקה.
בשנת 2018 נפתחו שתי חנויות נוספות בפראלימני ובניקוסיה בקניון ניקוסיה.
נכון לינואר 2018, לרשת "Public" ישנן 33 חנויות, הנמצאות בערים: סלוניקי (2 חנויות), יואנינה, וולוס, קסטוריה, רודוס, קסנטי, קומוטיני, קוזאני, קורינתוס, ארגוס, קלמטה, לריסה, למיה, פטרה, חאניה, הרקליון, קטריני, אורסטיאדה, כלקידה, אלכסנדרופולי, דרמה, פירגוס, טריקאלה, סרס, קורפו ומיטילנה.
בשנת 2016 החברה פתחה חנות ברתימנו.
"Psycho" הוא סינגל שהוקלט על ידי הזמר האמריקאי פוסט מאלון, בשיתוף הזמר האמריקאי טיי דולה סיין, מתוך אלבום האולפן השני של מאלון, Beerbongs & Bentleys.
השיר יצא לאור ב-23 בפברואר 2018, כסינגל השלישי מתוך האלבום, על ידי חברת התקליטים ריפבליק רקורדס.
מאלון ודולה סיין כתבו את השיר יחד עם המפיק של מאלון לואי בל, ומאלון ובל הפיקו את השיר.
מבחינה לירית, השיר דן באורח חייו של מאלון ובוחן את נושאי התהילה ובעיות האמון.
השיר הגיע היישר אל המקום השני במצעד הבילבורד הוט 100, מתחת ל-"God's Plan" של דרייק, והגיע למקום הראשון ביוני 2018.
מאלון הכריז על השיר לראשונה ב-4 בינואר 2017, תוך שפרסם סרטון שלו מנגן את השיר באולפן הקלטות.
כעבור למעלה משנה ב-21 בפברואר 2018, הוא הציג תצוגה מקדימה בת 30 שניות של השיר בעמוד הטוויטר שלו.
על פי בילבורד ו-Spin, לשיר מקצב טראפ איטי ומלודיה דומה לסינגל הבכורה של מאלון משנת 2015, "White Iverson".
שלדון פירס מפיצ'פורק ראה בשחר שילוב של "כמה מהראפים הכי פחות מעניינים שאפשר לדמיין" ו"דאונר שלא יפסיק", וכתב שהוא "משתמש במושגים שהושמעו בהיפ הופ במשך שנים".
פטרין הושקן מחדשות MTV סבר כי השיר "מוצא אווירה בשעות הלילה המאוחרות, הרחק מהטירוף של גיטרות מכורבלות, מפורש כמו חגיגת יוקרה צוננת".
מיץ' פינדל מ-HotNewHipHop כתב כי מאלון "ממשיך את הנוסחה שנקבעה על ידי הסינגל הקודם שלו, 'Rockstar'", וכי הם חולקים "כמה קווי דמיון מלודיים", תוך שתיאר את השיר כ"מאופק יותר" בהשוואה ל-"Rockstar".
השיר נבחר על ידי מגזין טיים לשיר הגרוע ביותר משנת 2018.
הווידאו קליפ הרשמי של השיר פורסם בערוץ ה-Vevo של מאלון ביוטיוב ב-22 במרץ 2018. הקליפ בוים על ידי ג'יימס דפינה.
נכון לאוקטובר 2020, לקליפ למעלה מ-790 מיליון צפיות.
מדינהתוארמכירותאוסטרליה (ARIA)פלטינה ×5350,000איטליה (FIMI)פלטינה50,000ארצות הברית (RIAA)פלטינה ×55,000,000בלגיה (BEA)זהב15,000בריטניה (BPI)פלטינה600,000ברזיל (Pro-Música Brasil)פלטינה ×280,000גרמניה (BVMI)זהב200,000דנמרק (IFPI Denmark)פלטינה90,000הולנד (NVPI)פלטינה80,000מקסיקו (AMPROFON)זהב30,000ניו זילנד (RMNZ)פלטינה30,000פורטוגל (AFP)פלטינה10,000קנדה (Music Canada)פלטינה ×8640,000סטרימינגנורווגיה (IFPI Norway)פלטינה60,000 מכירות + הזרמת מדיה בלבד
אזורתאריך יציאהפורמטחברת תקליטיםמקורעולם23 בפברואר 2018הזרמת מוזיקה • הורדה דיגיטליתריפבליקארצות הברית27 בפברואר 2018רדיו להיטים עכשוויים
Psy-Group הייתה חברה ישראלית, שפעלה כסוכנות ביון פרטית, עסקה באיסוף ומעקב אחרי אנשים באמצעות כריית מידע ואיסוף נתונים ברחבי האינטרנט, הפעלת מלכודות דבש ופעילויות חשאיות בשטח עבור לקוחות.
בנוסף התמחתה ביצירת מציאות מדומה ברשתות חברתיות, כולל השקת קמפיינים למניפולציה של קהל יעד, יצירת רשת של משתמשים פיקטיביים, שאספו והפיצו מידע (אמיתי או כוזב), ועד לבניית אתרי אינטרנט לישויות מומצאות לשם הפצת פייק ניוז.
החברה נסגרה בעקבות פתיחת החקירה של התובע המיוחד רוברט מולר, על התערבות רוסיה בבחירות לנשיאות ארצות הברית ב-2016 והסיוע שנתנה לקמפיין של טראמפ.
על פי תחקיר של האתר "זמן ישראל", החברה מעולם לא קיבלה אישור מאגף הפיקוח על היצוא הביטחוני במשרד הביטחון.
אף על פי שעובדי החברה עשו שימוש בידע שצברו במהלך שירותם הצבאי.
החברה הוקמה בשנת 2014 על ידי היזם ג'ואל זאמל, עולה חדש יליד אוסטרליה, שהיה אז בין 28. זאמל הגיע לישראל כדי ללמוד תואר שני בבית הספר הבינלאומי במרכז הבינתחומי הרצליה.
זאמל גייס לחברה את יוצא חיל המודיעין, סגן אלוף רועי בורשטיין, שמונה למנכ"ל החברה.
החברה הייתה מעורבת במספר פרשות ופעילויות ברחבי העולם, בין השאר:
זאמל יצר שותפות עסקית עם חברת קיימברידג' אנליטיקה, שהצליחה לאסוף מידע אישי על עשרות מיליוני משתמשי פייסבוק, ועל בסיסו בנתה מנגנון להשפעה על תודעת ההמונים, בעיקר עבר קמפיינים פוליטיים ברחבי העולם.
PSY חתמה על מזכר הבנות עם קיימברידג' אנליטיקה ב-14 בדצמבר 2016. אלכסנדר ניקס, מנכ"ל קיימברידג' אנליטיקה, תיאר את פעילות החברה, כולל לכידת מתנגדים פוליטיים באמצעות שוחד מיני, בתוכנית תחקירים של ערוץ 4 הבריטי, ואמר: "אנו משתמשים בכמה חברות ישראליות...
הוול סטריט ג'ורנל ערך תחקיר שאישר כי הכוונה הייתה לחברת PSY.
קמפיין הבחירות לנשיאות ארצות הברית 2016
החברה הציעה את שרותיה לקמפיין הבחירות של דונלד טראמפ ולגורמים אחרים במהלך הבחירות לנשיאות ארצות הברית ב-2016. שירותים אלה כללו: הסתננות לתוך קבוצות של קהלי יעד עם פרופילים מזויפים של מדיה חברתית, פיזור והפצת מידע מטעה דרך אתרים שנועדו לחקות פורטלי חדשות.
החברה יצרה קמפיינים של דיסאינפורמציה והפיצה תעמולה באמצעות גופי חדשות מזויפים אלו.
PSY אף הכינה מסמך המתאר כיצד חדשות מזויפות סייעו לטראמפ במהלך הבחירות.
המסמך שהציג את מדינת צפון קרוליינה כמקרה בוחן על מדינה שעברה מניפולציה ברשתות החברתיות כדי "להרעיל את דעת הקהל" וליצור "חדשות מזויפות" ו"באזז".
על פי מקורבים למפלגה הרפובליקנית, בשנת 2016, ריק גייטס, אז סגן יו"ר הקמפיין של טראמפ, ביקש את הסיוע של PSY בתוכנית המכונה "פרויקט רומא".
זמן קצר לאחר מכן, שכרה PSY את חברת Covington & Burling, חברת עורכי דין בוושינגטון, לביצוע בדיקה משפטית של "פרויקט רומא".
על פי הדיווחים, הפרויקט כלל מאמצים שמטרתם לסייע לקמפיין של טראמפ, החל ממחקר על גורמי אופוזיציה ועד יצירת פרופילים מזויפים של מדיה חברתית.
ג'ואל זאמל פגש את אריק טראמפ מאוחר יותר בשנת 2016. האינטראקציה בין קמפיין טראמפ ל-PSY הפכה לחלק מחקירת ההתערבות הרוסית בבחירות לנשיאות ארצות הברית ב-2016. רוברט מולר גם חקר את זרימת הכסף לקבוצת PSY דרך קפריסין.
חקירת ה-FBI על המגעים בין ג'ואל זאמל לקמפיין של טראמפ נמשכה גם לאחר סגירת החקירה של החוקר המיוחד מולר.
ב-5 באפריל 2019 ועדת המודיעין של הסנאט שלחה מכתב לוולטר סוריאנו, הבעלים של חברת USG Security Limited שבסיסה בבריטניה ובישראל, בבקשת מידע על קשריו עם חברת PSY וחברות נוספות.
לאחר שטראמפ נבחר שילם נאדר לזאמל כשני מיליון דולר.
בפברואר 2016 פתחה PSY בקמפיין, שנודע בשם "פרויקט פרפר", נגד פעילי BDS בקמפוסים במכללות בארצות הברית.
החברה אספה מידע נרחב על הפעילים מהמדיה החברתית וממקורות מודיעין אנושי.
המוסד אינו רשאי לרגל אחר אזרחים אמריקאים, אך הדבר אינו חל על חברות פרטיות כמו PSY, כך שחברה יכלה להשתמש בעובדי המוסד לשעבר.
החברה הפעילה אתר, שהושבת אחר כך, בשם outlawbds.com, שפרסם מידע מכפיש על פעילי ומנהיגי ה-BDS.
אנשים שעבדו עבור "פרויקט פרפר" כללו את היועץ לביטחון לאומי לשעבר יעקב עמידרור ואת המשנה לראש המוסד לשעבר רם בן ברק.
לא ברור אם PSY עבדה באופן רשמי עובר עבור ממשלת ישראל, אך ביוני 2019 חסמה המדינה בקשות לקבלת מידע ממחשבי החברה.
ביוני 2018, חשף מאבק משפטי בין שתי חברות פיננסים מקנדה כי PSY נשכרה לצורך השקת קמפיין הכפשה וריגול נגד חברה בשם West Face (ווסט פייס), על ידי המתחרה שלה חברת Catalyst (קטליסט) יחד עם חברה ישראלית נוספת, בלאק קיוב.
לפי כתב התביעה, בלאק קיוב הקליטה בחשאי עובדים של ווסט פוניט מכפישים כביכול את החברה בה עבדו.
ו-PSY עזרה להפיץ את ההקלטות והתמלולים הערוכים.
בין השאר, לפי התביעה, אלו הועברו לעיתונאים בבלומברג, בסוכנות הידיעות AP ובעיתון הקנדי "נשיונל פוסט".
בנוסף המידע ובתוכן שיצרה PSY, בסיוע העיתונאי עמנואל רוזן, שולב בהודעות לעיתונות, כתבות מקוונות, ציוצים וסרטוני וידאו אותם פרסמו, ושכללו מידע משמיץ על החברה, כולל ניסיון להציג את מנהליה כאנטישמיים.
בפברואר 2021 דחה בית המשפט העליון בישראל בקשה לקבל מידע ממחשבי החברה בקשר לתביעה זו.
בשנת 2017 פעלה החברה לטובת האינטרסים של רוסיה במהלך מלחמת האזרחים באוקראינה, והייתה מעורבת בהפצת מידע שקרי על פעילים למען הדמוקרטיה באוקראינה.
בין השאר יצרה דיווחי חדשות כוזבים נגד הפעילים, אותם הפיצה ברשתות החברתיות.
Psy-Group הייתה למעשה שמה המסחרי של חברה ישראלית בשם אינוופ בע"מ, שהייתה בבעלות חברה בקפריסין בשם איוקו (IOCO), אשר נוהלה על ידי זאמל והייתה בתורה בבעלותה של חברה אחרת מחוץ לגבולות ישראל.
ביולי 2016 הועברה הבעלות על איוקו לחברה באיי הבתולה הבריטיים בשם פרוטקסר Protexer.
אינוופ, החברה הישראלית, פורקה באפריל 2018. על פי מידע שהתגלה ב-2020, חברת פרוטקסר הייתה קשורה לגזפרום-בנק ולגזפרום מדיה, חברת החזקות התקשורת הגדולה ביותר ברוסיה וחברה בת של קונצרן האנרגיה הרוסי הממשלתי גזפרום.
"Psycho" (בעברית: "פסיכי") הוא שיר שהוקלט על ידי להקת הבנות הדרום קוריאנית רד ולווט.
השיר יצא לאור ב-23 בדצמבר 2019, כסינגל הראשי מתוך אלבום האוסף הראשון שלהן, The ReVe Festival: Finale, שהוא החלק השלישי והאחרון בטרילוגיית האלבומים של הלהקה, The ReVe Festival.
השיר הולחן על ידי אנדרו סקוט, קאצי אופיה ו-EJAE; עובד על ידי דרוסקי ומפיק התקליטים הוותיק של SM Entertainment, יו יאנג-ג'ין ; ונכתב על ידי קנזי .
"Psycho" הוא שיר R&B המשלב אלמנטים של טראפ ופיוצ'ר באס, ועוסק בזוג שנמצא במערכת יחסים רומנטית מורכבת.
וידאו קליפ בסגנון גותי פורסם עם יציאת הסינגל.
אף על פי שיצא לקראת סוף שנת 2019, מבקרים ציינו אותו כאחד משירי הקיי-פופ הטובים של אותה שנה.
השיר הגיע למקום הראשון במצעדי המוזיקה בסינגפור ובצפון אמריקה, והיה לשיר השני של הלהקה שהגיע למקום הראשון במצעד שירי העולם הדיגיטליים של בילבורד.
במלזיה הוא הגיע בשיאו למקום השני, ובדרום קוריאה שהה במשך שלושה שבועות רצופים בגאון צ'ארט, מה שהיה לפעם ה-12 של רד ולווט ב-10 השירים המובילים של המצעד.
השיר הגיע גם למקום העשירי בניו זילנד, ובילה שבוע במקום ה-99 במצעד הסינגלים הדיגיטליים הבריטי, בפעם הראשונה של הלהקה במצעדים הבריטיים.
לאחר ההופעה השלישית של רד ולווט בנובמבר 2019, ב-12 בדצמבר חברת התקליטים SM Entertainment חשפה שתי כרזות טיזר ברשתות החברתיות, יחד עם הודעה רשמית שאישרה כי האלבום Finale יסגור את טרילוגיית האלבומים "Music Festival" של הלהקה.
יומיים לאחר מכן פורסם קטע מתוך צילומי הטיזר בחשבונות המדיה החברתית הרשמית של הלהקה.
דגימות קול מתוך השיר פורסמו בחשבון האינסטגרם של הלהקה ובערוץ היוטיוב של SM Town .
"Psycho" נכתב בשנת 2018 על ידי מפיק התקליטים האמריקאי אנדרו סקוט, המפיק הקוריאני EJAE, והאמנית השוודית קאצי אופיה במהלך מחנה כתיבת שירים בסיאול, דרום קוריאה.
בעקבות שיחה בין שלושת המלחינים על פרידה בה "להיות שבור לב זה כמעט כמו להרגיש פסיכי", הם התחילו לעבוד על הרעיון לשיר.
אופיה הקליטה גרסת דמו באנגלית, שהודלפה באינטרנט שבועות לפני צאת השיר; הפזמונאית קנזי כתבה מחדש את מילות השיר בקוריאנית, עם עיבוד נוסף של המפיק דרוסקי ויו יאנג-ג'ין, שהשתתף בהפקת הסינגל הקודם של הלהקה, "Bad Boy", בשנת 2018.
מוזיקלית, "Psycho" תואר כשיר אורבני קצבי; תמר הרמן מבילבורד תיארה אותו כשיר R&B-פופ עם פיוצ'ר באס, פתיחה אינסטרומנטלית "אופראית גרנדיוזית" עם מיתרי פיציקאטו "דרמטיים", אקורדים "קלאסיים" ומקצבי טראפ וסינתיסייזרים.
הוא הולחן בסולם Eb מז'ור בקצב של 140 פעימות לדקה.
השירה של הלהקה נעה בין שתי אוקטבות, מהצליל הנמוך של G3 לתו הגבוה של ה-G5. גרסה מעט שונה לשיר שימשה עבור הווידאו קליפ; לפזמון יש קו סינתיסייזר נוסף והקטע שלפני הפזמון כלל מנגינת מיתרים, אלמנטים שהושמטו מהגרסה הדיגיטלית וגרסת הסטרימינג.
מילות השיר מספרות סיפור של מערכת יחסים "מלאת עליות וירידות" בה זוג "נלחם כל כך הרבה עד כדי שהם נראים מטורפים בעיני אחרים, אך בכל זאת נועדו זה לזה" ובסופו של דבר מבטיחים למאזין "אנחנו נהיה בסדר".
"Psycho" הגיע למקום השני במצעד "גאון" של דרום קוריאה בשבוע שבין 22–28 בדצמבר 2019, המצעד האחרון של השנה; השיר "Meteor" של הראפר צ'נגמו חסם אותו מלהגיע למקום הראשון במשך שלושה שבועות רצופים.
השיר הגיע למקום ה-31 במצעד השירים הדיגיטליים של "גאון" לחודש דצמבר, והגיע למקום השלישי במצעד של ינואר 2020. הוא עמד בראש מצעד ההורדות של "גאון" במשך שבועיים, כשהוא השיר השישי של הלהקה שהגיע למקום הראשון במצעד, והגיע בשיאו למקום השני במצעד הסטרימינג של "גאון" ושהה שם שבועיים.
ב-28 בדצמבר 2019, השיר נכנס למצעד בילבורד קיי-פופ הוט 100, במקום התשיעי, וב-1 בינואר 2020 הגיע לשיאו במקום השני, שם שהה שבועיים רצופים.
בנובמבר 2020 קיבל השיר עיטור פלטינה מטעם "גאון" לאחר שחצה את רף 100 מיליון ההשמעות בסטרימינג.
הוא היה הסינגל התשיעי בהישגיו במצעד סוף-השנה של "גאון" לשנת 2020.
יתר על כן, זהו השיר ה-16 של הלהקה שמגיע לעשירייה הראשונה, מה שמעמיד אותן בתיקו עם להקת 2NE1 כלהקת הבנות הדרום קוריאנית עם הכי הרבה הופעות בעשירייה הראשונה במצעד.
השיר היה גם לשיר השני של הלהקה שנכנס למצעד הסינגלים החמים בניו זילנד, אחרי "Zimzalabim", בו הגיע למקום העשירי בשבוע של 30 בדצמבר 2019. בנוסף, הוא הגיע למקום ה-99 במצעד הסינגלים הדיגיטליים הבריטי, שם שהה שבוע, והיה לשיר הראשון של הלהקה שהגיע למצעד בריטי.
הלהקה ביצעה את השיר לראשונה בשידור חי בפסטיבל "ReVe Festival FINALE Party" ב-22 בדצמבר 2019, שהוקרן בבלעדיות באתר V Live .
ב-25 בדצמבר אושרה השתתפותה של הלהקה בפסטיבל המוזיקה השנתי "SBS Gayo Daejeon", עבור הופעת הבכורה של הסינגל בטלוויזיה, אך חברת הלהקה וונדי נפצעה במהלך החזרות, ובמקום זאת שודרה הופעה מוקלטת.
זמן מה לאחר מכן הלהקה הופיעה בטקס פרסי המוזיקה ה-29 של סיאול שנערך ב-30 בינואר 2020, בהיעדר וונדי, ששאר חברות הלהקה ביצעו את חלקיה.
בנוסף, השיר נכלל במערך השירים של הלהקה בהופעה החיה המקוונת "SMTOWN Live Culture Humanity" ב-1 בינואר 2021.
השיר זכה לביקורות חיוביות עם יציאתו.
תמר הרמן ממגזין בילבורד אמרה כי השיר "חלק וחושני בביצועו".
הסופר קים דו-היון ממגזין IZM כתב כי השיר הוא "גרסה משודרגת" של "Bad Boy" ושיבח את האיזון בין "מנגינה נהדרת, מוטיבים וביצוע מעניינים" שעיצבו "שיר טוב" והעניק לו דירוג של 3.5 מתוך 5 כוכבים.
נטלי מורין מאתר Refinery29 כתבה כי לשיר יש "את כל הקסם והיהירות של [...] 'Bad Boy' אבל עם זוהר עדכני ומתוחכם".
בראיון עם מפיק השיר בפברואר 2020, הסופר יים היון-סו מ-The Korea Herald תיאר את השיר כ"שיר קליט שנתקע באוזן" ואמר כי רד ולווט "לא מראה סימנים של עצירה בתקופה הקרובה".
אף על פי שיצא לאור בדצמבר, השיר נכלל בכמה רשימות מוזיקה, בהן דורג דורג כאחד משירי הקיי-פופ הטובים ביותר לשנת 2019. בילבורד דירג אותו במקום ה-18 ברשימת 'בחירת המבקרים' שלהם.
מגזין L'Officiel Malaysia כלל את השיר ברשימת 14 שירי הקיי-פופ המגדירים את 2019, והוא כונה "שיר מועדף לשירה במקלחת".
המגזין המקוון Whole Tone תיאר את "Psycho" כ"השיר המרשים ביותר מבין יצירות הקיי-פופ שיצאו בשנה האחרונה" ודירג אותו במקום הראשון ברשימתם.
השיר דורג גם במקום הראשון ברשימת "40 שירי הקופ-פופ הטובים ביותר לשנת 2020" של מגזין Paper.
השיר זכה גם בשני פרסי Melon Popularity שבועיים ברציפות.
שנהארגוןפרסתוצאההערות2020פרסי הווידאו קליפים של MTVקליפ הקיי-פופ הטוב ביותרפרסי המוזיקה של מלון שיר הדאנס הטוב ביותר (נשים)פרסי MAMAהופעת הדאנס הטובה ביותר – להקת בנותשיר השנהAsian Pop Music Awardsשיר השנה מחוץ למדינההקליפ הטוב ביותר מחוץ למדינה2021פרסי המוזיקה של גאון צ'ארט שיר השנה – דצמבר 2019פרסי גולדן דיסק השיר הדיגיטלי בטוב ביותר
+פרסי תוכניות מוזיקה תוכנית רשת תאריך הערות מיוזיק בנק KBS 3 בינואר 2020 10 בינואר 2020 24 בינואר 2020 Show!
+פרס Melon Popularity פרס תאריך הערותפרס Weekly Popularity 6 בינואר 2020 13 בינואר 2020
את הווידאו קליפ לשיר ביים במאי הקליפים O, שעבד בעבר על הקליפ של "Umpah Umpah".
הווידאו קליפ פורסם ב-23 בדצמבר 2019, במקביל ליציאתם של השיר ושל האלבום Finale.
הכוראוגרפיה של הקליפ נעשתה על ידי של מינה מיונג וביילי סוק.
הקליפ של "Psycho" מתרחש בסצנה גותית ויקטוריאנית.
בסרטון שרות חברות הלהקה על מצבי הרוח המתחלפים של מערכת יחסים.
תמר הרמן מבילבורד שיבחה את הקליפ, וכתבה כי הוא "זוהר".
ב-26 במרץ 2020, הקליפ הגיע למאה מיליון צפיות ביוטיוב, תוך כשלושה חודשים מפרסומו.
נכון ל-21 ביוני 2021, מונה הצפיות של הקליפ עומד על 281.7 מיליון צפיות.
הקרדיטים לקוחים מתוך הערות האלבום The ReVe Festival: Finale.
תוכנת למיקס באולפן SM LYVIN
גרסת מיקס נעשתה באולפן SM Concert Hall
רד ולווט (איירין, סולגי, וונדי, ג'וי, ירי) – שירה, קולות רקע
קנזי – כתיבה, בימוי ווקאלי
קאצי אופיה – לחן, קולות רקע
EJAE – לחן, קולות רקע
יונג יו-רה – עריכה דיגיטלית
לי ג'י-הונג – טכנאי מיקסינג
מקוםתאריםמכירותקוריאה הדרומית (KMCA)פלטינה100,000,000 הזרמת מדיה בלבד
אזורתאריך יציאהפורמטחברת תקליטיםמקור עולם 23 בדצמבר 2019הורדה דיגיטלית • הזרמת מוזיקהSM Entertainment • Dreamus
"Psychofreak" (מעוצב באותיות קטנות; בעברית: "פסיכופריק") הוא סינגל שהוקלט על ידי הזמרת הקובנית-אמריקאית קמילה קביו, בהשתתפות הזמרת-יוצרת האמריקאית וילו סמית'.
הוא יצא לאור ב-8 באפריל 2022, דרך אפיק רקורדס כסינגל השלישי מתוך אלבום האולפן השלישי של קביו, Familia.
"Psychofreak" מבוסס על החרדה ממנה קביו סובלת.
היא הצהירה כי השורה "I don't blame the girls for how it went down" מתייחסת לעזיבתה מקבוצת הבנות האמריקאית Fifth Harmony.
מילותיו של "Psychofreak" קשורות בעיקר למערכת היחסים הקודמת שלה עם בן זוגה לשעבר שון מנדס.
AllMusic כתב כי "Psychofreak" נשמע כמו רצועת דאנס משנות ה-90. ניק לוין מ-NME ציין כי הוא שמח על כך שעדיין אפשרי לכתוב להיט על בריאות הנפש בשנת 2022.
"Psychofreak" הגיע למקום השבעים וחמש בבילבורד הוט 100 בשיאו ורשם את שירה העשרים של קביו שנכנס למצעד זה.
הוא הגיע בנוסף למקום החמישים בבילבורד גלובל 200.
"Psychofreak" הגיע למקום השבעים ושלושה במצעד הסינגלים הבריטי.
Psyonix LLC היא מפתחת משחקי וידאו אמריקאית שבסיסה בסן דייגו.
החברה נוסדה בשנת 2000 על ידי דייב האגווד, והיא ידועה בעיקר בזכות משחקה Rocket League משנת 2015. במאי 2019, Psyonix נרכשה על ידי Epic Games.
Psyonix נוסדה בשנת 2000 על ידי דייב האג'ווד, לאחר שהאג'ווד פיתחה בעבר תוכנות אינטרנט ומולטימדיה.
פרויקט המשחק הראשון שלה היה Proteus, שבוטל.
בדצמבר 2009, Psyonix וכל הצוות שלה עברו מראלי, צפון קרוליינה, למשרדים חדשים הממוקמים קרוב לרובע מנורות הגז בסן דייגו.החברה הוציאה את Supersonic Acrobatic Rocket Powered Battle-Cars ו- Monster Madness: Grave Danger בשנת 2008, והמשיכה בפרויקטים אחרים, כולל עבודת חוזה עבור מספר כותרים בתקציב גדול.
ל-Psyonix כבר היו קשרים עסקיים עם Epic מהפיתוח המשותף של משחקי Unreal Tournament.
Psilocyber (בעברית: פסילוציבין) הוא המיני-אלבום הראשון של הזמר/ת האירי/ת במבי ת'אג.
את האלבום הוציאה ב-14 במאי 2021 לאור חברת התקליטים יוניטי רקורדס.
הוא מורכב משלוש רצועות בלבד, "Ritual", "Psilocybin" ו-"Birthday", ואורכו עומד על שבע דקות ו-11 שניות.
השיר האחרון, "Birthday", יצא כסינגל המוביל מתוך האלבום.
האלבום נכתב והוקלט במהלך תקופת מגפת הקורונה.
נושאיו העיקריים סובבים סביב החוויות האישיות של במבי ת'אג בתקופה בה התמכר/ה לסמים וההצהרה על אהבתו/ה לנשים.
האלבום הושפע רבות ממוזיקה אלקטרונית-פסיכדלית, ונעשה בו שימוש רב בסינתיסייזרים.
במרכז עטיפת המיני-אלבום מופיע דימוי מופשט ומעוות של אדם לבוש בבגדים כהים ורשתות, כאשר פניו מרותשות באופן דיגיטלי ליצירת אפקט פסיכדלי ואמנותי.
הצבעים השולטים הם כהים עם הבהרות של ורוד וצהוב, והאדם בתמונה לובש שרשראות ופריטים נוספים שמוסיפים לתחושת הדרמטיות והתחכום.
הרקע שחור, מה שמדגיש את הדמות המרכזית ומוסיף לתחושת המסתורין והמורכבות של התמונה.
המיני-אלבום זכה לביקורות חיוביות מצד המבקרים, שהעריכו את החדשנות והיצירתיות של במבי ת'אג.
השיר "Birthday" זכה לשבחים על הפקתו והלחן הקליט שלו, אשר הפכו אותו לאחד השירים המובילים בתחנות הרדיו ובפלטפורמות הדיגיטליות באותה תקופה.
Psilocyber מהווה אבן דרך חשובה בקריירה של במבי ת'אג, שהצליח/ה להתפרסם ברמה הבין–לאומית עם יצירה קצרה.
לאחר הצלחת המיני-אלבום החל/ה להופיע במספר פסטיבלי מוזיקה, וביסס/ה את מעמדה של הזמר/ת בתעשיית המוזיקה האירית.
"Psycho Holiday" הוא שיר של להקת ההבי מטאל האמריקאית פנטרה, שיצא לאור כסינגל השלישי והאחרון מתוך אלבומם Cowboys from Hell משנת 1990. זהו השיר השלישי באלבום.
בשנת 1991 הופק וידאו קליפ לשיר, שיצא ב-Cowboys from Hell: The Videos.
מאוחר יותר הוא יצא מחדש ב-DVD 3 Vulgar Videos from Hell משנת 1999. הקליפ בוים על ידי פול רחמן.
מלקולם דום ממגזין מטאל האמר החשיב את "Psycho Holiday" כאחד מעשרת שירי פנטרה הטובים ביותר, וכתב כי הלהקה הוכיחה שהיא יכולה להיות מלודית, מלוכלכת ופשוטה מבחינה מוזיקלית אך יצירתית.
דום לוסון, גם הוא ממגזין מטאל האמר, דירג את השיר במקום ה-26 ברשימת השירים הטובים ביותר של פנטרה, וכינה אותו "קלאסיקה חסרת מעצורים".
כותב AllMusic אדוארדו ריבדביה החשיב את "Psycho Holiday" כאחד משלושת רגעי השיא מהאלבום.
"Psycho Killer" הוא שיר של להקת הרוק האמריקאית Talking Heads, שיצא באלבום הבכורה שלהם "Talking Heads: 77" בשנת 1977.
השיר מתאר את מחשבותיו של רוצח סדרתי.
השיר נכתב ובוצע במקור כבלדה.
זהו השיר היחיד מהאלבום שהופיע במצעד הבילבורד הוט 100, והגיע בשיאו למקום ה-92. הוא הגיע למקום ה-32 במצעד "Triple J Hotest 100" בשנת 1989, ולמקום ה-11 במצעד הסינגלים ההולנדי בשנת 1977.
השיר נכלל ברשימת 500 השירים שעיצבו את הרוקנרול של היכל התהילה של הרוקנרול.
כאשר השיר הושלם ושוחרר כסינגל בדצמבר 1977, הוא הפך מיד מזוהה בתרבות הפופולרית עם הרציחות הסדרתיות של הבן של סם (יולי 1976 - יולי 1977).
למרות שהלהקה תמיד התעקשה שהשיר לא קיבל השראה מאירועים אלו, ומדובר בצירוף מקרים בלבד.
בהערות לאלבום האוסף של הלהקה "Once in a Lifetime: The Best of Talking Heads" משנת 1992, מספר סולן הלהקה, דייוויד ברן:"כשהתחלתי לכתוב את זה (קיבלתי עזרה מאוחר יותר), דמיינתי את אליס קופר מבצע בלדה בסגנון רנדי ניומן.
גם הג'וקר וגם חניבעל לקטר היו הרבה יותר מרתקים מהחבר'ה הטובים.
כולם אוהבים בעצם את החבר'ה הרעים בסרטים."מילות הגשר המוזיקלי (bridge) הן בצרפתית, וכך גם שורת הפזמון הבולטת "" (בעברית: "מה זה?").
הזמרת האמריקאית טינה וויימות', היא זו שכתבה את המילים בצרפתית.
לדברי המפיק כריס פרנץ, "אמרתי לדייוויד שאמא של טינה היא צרפתייה ושהם תמיד דיברו צרפתית בבית.
טינה הסכימה לעשות את זה ופשוט התיישבה ועשתה את זה תוך קצת יותר משעה".
הקליפ הרשמי של השיר שוחרר ב-5 ביוני 2025, לציון 50 שנה להופעה הראשונה של הלהקה ב-CBGB.
הוא עוסק באישה שעוברת התמוטטות נפשית במשך מספר ימים מעול השגרה שלה, עם סצנות מתחלפות בין ביתה, מקום עבודתה, מכוניתה והיער.
בקליפ מככבת השחקנית האירית ילידת ארצות הברית, סרשה רונאן, ובוים על ידי יוצר הקולנוע האמריקאי מייק מילס, שניהם מעריצים ותיקים של הלהקה.
מילס הציג את הרעיון שלו לארבעת החברים לשעבר ב-Talking Heads בזום, ובסופו של דבר הוא נבחר על פני כמה יוצרי קולנוע אחרים.
רונאן לוהקה על ידי מילס לאחר שהשניים התיידדו זה עם זה במקרה בסביבות זמן פיתוח הקליפ.
דייוויד ברן - גיטרה, שירה
ג'רי האריסון - גיטרה, קלידים, קולות רקע
טינה ויימות' - גיטרה בס
ארתור ראסל - צ'לו (גרסה אקוסטית)
מצעד (1978)מיקום שיאבלגיה (אולטרה-טופ 50 פלנדריה)19הולנד (40 המובילים בהולנד)11הולנד (סינגל טופ 100)13בילבורד הוט 100 בארצות הברית92מצעד (2009)מיקום שיאבלגיה (קטלוג אחורי סינגלים פלנדריה)24
השיר הוקלט בגרסאות כיסוי על ידי להקות ומוזיקאים רבים, ביניהם להקת ההארד רוק האמריקאית ולווט ריבולבר, ג'יימס הול, הבובס (להקת א-קפלה), ויקטוריה ווקס, וט לג, דוראן דוראן עם ויקטוריה דה אנג'ליס, מיילי סיירוס, ועל ידי תזמורת היוקולילי של בריטניה בנשף ה-BBC Proms בשנת 2009
Pseudotrapelus הוא סוג ממשפחת החרדוניים (לשעבר בסוג Agama) הנפוץ במדינות השוכנות לחופי ים סוף ושלוחותיו.
בישראל המין חרדון סלעיים מהסוג הזה נפוץ באזורים סלעיים בנגב, בערבה ובבקעת ים המלח.
אורכו של Pseudotrapelus מגיע עד 25 ס"מ, זנבו מגיע עד שני שלישים מהאורך הכולל.
סוג חרדון זה מותאם במיוחד לטיפוס על סלעים ועל קירות סלע.
הגפיים והזנב ארוכים ודקים ומקנים לו כושר ריצה וטיפוס טובים.
בניגוד לחרדונים אחרים, בהרבה דוגמאות מהסוג הזה האצבע השלישית (האמצעית) ברגליו היא הארוכה באצבעותיו ולא האצבע הרביעית.
החרדון פעיל ביום וניזון מחרקים ושאר פרוקי-רגליים ואף מצמחים.
צבעו של החרדון חום עד אפור בהיר.
באביב ובקיץ, בעת הייחום, צבעו של הזכר הופך לכחול עז.
הצבע מתפשט מאזור הראש והכתפיים ונחלש לכיוון הזנב.
הצבע משמש את הזכר למשיכת תשומת הלב של הנקבה ממרחק, ובנוסף לכך הזכר מתמקם על סלע בולט.
כל זכר חולש על טריטוריה גדולה וייאבק בזכר אחר אם זה ייכנס לטריטוריה שלו.
הנקבה, לעומת זאת, משנה את גזרתה והופכת מלאה יותר בשל הביצים המתפתחות בשחלותיה.
צבעה משתנה אף הוא, ועל גבה מופיעים כתמים בולטים בצבע חום-אדמדם.
לצורך ההזדווגות נכנסת הנקבה לטריטוריה של הזכר, שם נערכים החיזור וההזדווגות המהירה.
מזמן ההזדווגות ועד ההטלה מכחיל גם ראשה של הנקבה ומסמן שהיא אינה מטרה לחיזורים נוספים.
Pseudotrapelus הם בעל חיים יחידאי, כל פרט (זכר ונקבה) חולש ומגן על טריטוריה ששטחה כמה מאות מ"ר.
בעבר היה מקובל שהסוג כולל רק את המין חרדון סיני אבל לאור מחקרים גנטיים גילו עוד כמה מינים.
המין המצוי בישראל הוא חרדון סלעים.
Pure Pwnage היא סדרת רשת שרצה בשנים 2004 עד 2008. הסדרה המצולמת בקנדה, טורונטו כפרודיה על חנונים אשר מגדירים את עצמם "שחקני מחשב מקצוענים" (בסלאנג "פרו-גיימרים").
בשנת 2010 הוקרנה הסדרה גם בערוץ הטלוויזיה הקנדי Showcase .
קייל הוא סטודנט לקולנוע, המצלם את הסדרה כפרויקט במגמתו.
הסדרה עוקבת אחרי ג'רמי, אחיו של קייל.
ג'רמי רוצה להיות מאסטר , בדרכו לפסגה הוא עובר משברים שונים, נלחם באופן הומוריסטי ב"כוח מרושע" שמנסה לעצור בעדו ולומד את אומנות ה'"Über Micro".
במהלך הסדרה הוא פוגש באנשים רבים הקשורים לעולם המחשב כמו דאג ואנסטאסיה או אנשים שלא קשורים, המתייחסים אליו כ'פריק'.
בנוסף, לכל אורך הסדרה מלווה אותו דייב, חברו הסיני אשר מחשיב את עצמו כ"פרו-מבשל", הוא מוצג כדמות משנית עד לפרק 9 בו מוצג עברו של דייב.
הגיבור הראשי בסדרה, בן 23, מתמחה במשחקי אסטרטגיה.
דמות אגוצנטרית אשר לא מייחסת משמעות יתרה לסביבתה האנושית, מעבר לכך ג'רמי נוהג להתבודד בחדר אפלולי עם מחשב ואף מסוגל לשחק שעות רבות ללא הפסקה.
לג'רמי מטרה אחת בחיים והיא להיות מאסטר או לחלופין לשלוט באומנות ה"Über Micro" ולנצח את כולם בכל משחק מחשב אפשרי.
מדי פעם נוהג ג'רמי לכנות כ"נוב" כלומר, שחקן גרוע במשחקי מחשב ברמת מתלמד.
אחיו הקטן של ג'רמי, סטודנט לקולנוע, אשר מצלם את הסדרה בסימן חייו של אחיו, כפרויקט דוקומנטרי במגמה שלו.
דמותו, או פרצופו של קייל לא נחשפת לאורך כל הסדרה.
והדמות מזוהה כצלם אשר תמיד נמצא ברקע אך משפיע על הגיבור כדמות משנה ולא כדמות רקע.
יש הטוענים שמשחקי הפעולה הרבים ששיחק הפכו אותו לפסיכופת.
כשהיו ילדים היו נוהגים לשחק ביחד במשחק שונים, אך כיום התפצלו דרכיהם והוא משחק במשחקי פעולה.
אך בזמנו הפנוי נוהג לשהות אצל ג'רמי.
כאשר ג'רמי מנסה "לכבוש" גם את עולם הפעולה, דאג מאמן ומכין אותו לקראת זה.
חברו האסייתי של ג'רמי, בערך באותו גיל כמו ג'רמי.
דייב ידוע ביכולות הבישול המופלאות שלו ובחוש ההומור והסרקזם המפותח שלו.
ככל הנראה הוא שותף לדירה של ג'רמי או שהוא סתם שוהה שם זמן רב, הוא מוצג כדמות משנית עד לפרק 9 בו מוצג עברו הרחוק בסין והסיבה להגעתו לקנדה.
הגיימר הטוב ביותר בקנדה ומורו של ג'רמי.
דמות מסתורית אשר לא מסופר עליה הרבה, במהלך הסדרה המאסטרר עוזר לג'רמי להתגבר על המכשולים והאתגרים הניצבים בפניו.
הוא האיש אשר מלבה את הרצון האמביציוני והשאפתני של ג'רמי להיות הטוב מכולם.
חברתו של ג'רמי, וסביר להניח גם אהבתו הראשונה.
היא הכירה לג'רמי את עולם ה-MMORPG (משחקי תפקידים ברשת), ותמכה בו ברגעי המשבר.
הסדרה כקאלט בקהילות שחקני המחשב
התאוריה הנפוצה ביותר למתן השם לסדרה היא שהמילה pure פירושה באנגלית טהור, והמונח Pwn נובע מתקרית במשחק הרשת של Warcraft, כאשר אחד מהשחקנים רצה להשתמש בסלאנג: "Own" (לשלוט - בסלנג: "לקרוע מישהו") אך יצא לו בטעות "Pwn" מכיוון והמקש 'P' נמצא בסמוך למקש ה'O'.
מאז מרבים שחקני המחשב להשתמש במילה "Pwn" כביטוי לניצחון על מישהו.
במטרה למצוא שם עצם לפועל הקיים, יוצרי הסדרה הוסיפו את האותיות 'a,g,e' ליצירת המילה: "Pure Pwnage" - "ניצחון טהור".
הסדרה מציגה מספר רב של מונחים המוכרים יותר ומוכרים פחות בעולם ממשחקי הרשת, המונחים הללו נהפכו לשפה של גיימרים אשר מדוברת בכל פרקי הסדרה.
בעקבות הפופולריות הרבה של הסדרה בקרב גולשי האינטרנט, רוב משתתפי הסדרה נוהגים להשתמש ב"l337 5p34k" או elite speak שפה שמבוססת על קיצורי מילים ונוצרה במרבה עקב הצורך בשימוש במילים קצרות בזמן התכתבות עם שחקנים אחרים במשחקי זמן אמת (משחקי פעולה, ומשחקי אסטרטגיה בזמן אמת).
תרמו גם להתפתחות השפה פורומים שונים בעולם במהלך שנות התעצמות האינטרנט והדפדפן האינטרנטי.
הסדרה מעודדת התנהגות חנונית או התנהגות גיימרית, אשר בסביבת הציבור הלא מודע לעולם הסדרה או המשחקים, תראה כתמוהה ומוזרה.
אחד המוטיבים בסדרה שיצרו את התרבות הזו הוא ה"Über Micro".
מונח זה, אשר מבטא "סקיל" (Skill) או יכולת במשחקי אסטרטגיה בזמן אמת מורכב מ-2 מילים.
ובדומה לאמנויות לחימה צריך ללמוד ולתרגל אותה בעזרת מורה המכונה מאסטר, המאסטר הוא תואר של אדם שהצליח להשיג מיומנויות בכל ז'אנר אפשרי במשחקי המחשב.
מאסטר ניחן בקואורדינציה מעל לממוצע והוא מסוגל להניע את אצבעותיו במהירות ותאום מופלא.
ניתן לראות ברחבי האינטרנט או בקהילות שחקני מחשב ברחבי העולם אנשים אשר מחקים את התנהגות הזו בצורה הומוריסטית, ומנסים להתנהג כ"מאסטרים".